rejauldu/bengali-wikipedia huggingface dataset:
অ্যান্ড্রু হাওয়ার্ড জোন্স (; জন্ম: ৯ মে, ১৯৫৯) ওয়েলিংটনে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে ১৯৮৭ থেকে ১৯৯৫ সালের মধ্যে টেস্ট ও একদিনের আন্তর্জাতিকে অংশগ্রহণ করেছেন।  ঘরোয়া ক্রিকেটে সেন্ট্রাল ডিস্ট্রিক্টস স্ট্যাগস, ওতাগো ভোল্টস এবং ওয়েলিংটন ফায়ারবার্ডস - এ তিনটি রাজ্য দলে খেলেছেন।   প্রারম্ভিক জীবন  অ্যান্ড্রু জোন্স ১৯৭২ থেকে ১৯৭৬ সাল পর্যন্ত নেলসন কলেজে অধ্যয়ন করেন। কলেজে থাকাকালীন বিদ্যালয়ের প্রথম একাদশ ক্রিকেট দলে চার বছর খেলেছেন। ১৯৭৫ সালে সেরা অল-রাউন্ড ক্রীড়াবিদ হওয়ার প্রেক্ষিতে উড কাপ পুরস্কার লাভ করেন।Nelson College Old Boys' Register, 1856–2006, 6th edition   খেলোয়াড়ী জীবন  ১৬ এপ্রিল, ১৯৮৭ তারিখে সাতাশ বছর বয়সে নিউজিল্যান্ডের পক্ষে তার টেস্ট অভিষেক ঘটে। সচরাচর তিন নম্বর ব্যাটসম্যান হলেও মাঝে-মধ্যেই টেস্ট ইনিংসে চার নম্বরে মাঠে নামতেন। তার খেলা ৩৯ টেস্টের মধ্যে নিউজিল্যান্ড মাত্র ছয়টি টেস্টে জয়লাভে সক্ষম হয়। তার ব্যাটিংয়ের ধরন শর্ট ডেলিভারি বেশ কার্যকর ছিল।  ক্রিজে টিকে গেলে তাকে আউট করা বেশ দুঃসাধ্য ছিল। তার সাতটি সেঞ্চুরির মধ্যে পাঁচটিই ১৪০ বা ততোধিক রানের। উপমহাদেশের দল ভারতের বিপক্ষে ৫০.১৩ গড়ে ৪০১ ও শ্রীলঙ্কার বিপক্ষে ৬২.৫০ গড়ে ৬২৫ রান করেছেন। ১৯৯১ সালে ওয়েলিংটনে শ্রীলঙ্কার বিপক্ষে নিজস্ব সর্বোচ্চ ১৮৬ রান করেন। তন্মধ্যে, মার্টিন ক্রোকে সাথে নিয়ে ৪৬৭ রানের জুটি গড়েন যা টেস্ট ক্রিকেটের ইতিহাসে যে-কোন দলের বিপক্ষে যে-কোন জুটিতে টেস্ট রেকর্ড হিসেবে স্বীকৃত ছিল ও ২০০৯ সাল পর্যন্ত তৃতীয় সর্বোচ্চ রানের জুটি। এ ইনিংসের পর পরবর্তী দুই টেস্টেও ১২২ ও অপরাজিত ১০০* রান সংগ্রহ করেন। এরফলে একমাত্র নিউজিল্যান্ডীয় হিসেবে ধারাবাহিকভাবে তিনটি শতক হাঁকান।  ৮৭টি একদিনের আন্তর্জাতিকে ৩৫.৬৯ গড় রানের অধিকারী জোন্স সেঞ্চুরি করতে সক্ষমতা দেখাননি। তার সর্বোচ্চ ৯৩ রান আসে শারজায়, বাংলাদেশের বিপক্ষে।   তথ্যসূত্র    বহিঃসংযোগ        বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:ওতাগোর ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট অধিনায়ক বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:নর্থ আইল্যান্ডের ক্রিকেটার
ক্লাইভ এডওয়ার্ড একস্টিন (; জন্ম: ২ ডিসেম্বর, ১৯৬৬) জোহেন্সবার্গে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯১ থেকে ২০০০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ক্লাইভ এক্সটিন।   প্রথম-শ্রেণীর ক্রিকেট  নর্থক্লিফ বিএইচএসে পড়াশুনো করেন। ১৯৮৪ সালে এসএ স্কুলের সদস্যরূপে কিশোরদের প্রতিনিধিত্বমূলক ক্রিকেটে অংশগ্রহণ করেন। ১৯৮৫-৮৬ মৌসুমে থেকে ১৯৮৬-৮৭ মৌসুম পর্যন্ত নর্দার্ন ট্রান্সভাল বি ও ১৯৮৭-৮৮ মৌসুম থেকে ১৯৯০-৯১ মৌসুম পর্যন্ত ট্রান্সভাল বি দলের পক্ষে খেলেন।  ১৯৮৫-৮৬ মৌসুম থেকে মৌসুম ২০০৪ সাল পর্যন্ত ক্লাইভ একস্টিনের প্রথম-শ্রেণীর খেলোয়াড়ী জীবন চলমান ছিল। ১৯৮৮-৮৯ মৌসুমে ট্রান্সভালের পক্ষে অভিষেক ঘটে তার। ষোলো মৌসুম ট্রান্সভালের প্রতিনিধিত্ব করেন। পরবর্তীতে গটেং নামে পরিচিত ঐ দলে ৩০.০৫ গড়ে ৩৯৮ উইকেট লাভ করেন। এছাড়াও, তিন মৌসুমে দলের অধিনায়কের দায়িত্ব পালন করেছিলেন তিনি।   আন্তর্জাতিক ক্রিকেট  সমগ্র খেলোয়াড়ী জীবনে সাতটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন। ২৫ আগস্ট, ১৯৯৩ তারিখে মোরাতুয়ায় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২৪ ফেব্রুয়ারি, ২০০০ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।   প্রশাসনে অংশগ্রহণ  খেলোয়াড়ী জীবন শেষে ক্রিকেট সাউথ আফ্রিকার (সিএসএ) সাথে যুক্ত ছিলেন। মার্চ, ২০১৮ সালে দুইজন কর্মকর্তার একজন হিসেবে সনি বিল উইলিয়ামস মুখোশ পরিহিত অবস্থায় সমর্থকদের সাথে স্থিরচিত্র ধারণের অপরাধে নিষেধাজ্ঞার কবলে পড়েন। পোর্ট এলিজাবেথে দক্ষিণ আফ্রিকা ও অস্ট্রেলিয়ার মধ্যকার সিরিজের দ্বিতীয় টেস্ট চলাকালে এ ঘটনা ঘটে। পরবর্তীতে ডেভিড ওয়ার্নারের সাথে দক্ষিণ আফ্রিকা ক্রিকেট দল ও তাদের সমর্থকদেরকে সিরিজের পরবর্তী খেলাগুলোয় প্রভাব ফেলে। ডেভিড ওয়ার্নারের স্ত্রী ও সনি বিল উইলিয়ামসের মধ্যকার সম্পর্কের বিষয়টি মুখোশের মাধ্যমে তুলে ধরা হয়। এরফলে, একজন খেলোয়াড়ের স্ত্রীকে কাদায় ছুড়ে দেয়ার শামিল ও অতীতের কর্মকাণ্ডকে নিয়ে আসায় নিন্দার ঝড় তুলে।http://www.cricbuzz.com/cricket-news/101465/south-africa-vs-australia-test-series-sledging-quinton-de-kock-david-warner-faf-du-plessis-crickethttps://www.newsroom.co.nz/2018/03/13/96353/the-abominable-shaming-of-candice-warner মে, ২০১৮ সালে সিএসএ’র সাথে আইনি দিক পর্যালোচনান্তে ঐকমত্যে পৌঁছে ও পরবর্তীকালে মুখোশ পরিহিত অবস্থায় না থাকার শর্তারোপ করে তাকে কাজ করার অনুমতি দেয়া হয়।https://www.smh.com.au/sport/cricket/south-africa-official-keeps-job-after-sonny-bill-mask-pose-20180524-p4zhd4.html  অক্টোবর, ২০১৯ সালে ক্রিকেট সাউথ আফ্রিকার বাণিজ্যিক ব্যবস্থাপকের পদ থেকে তাকেসহ অন্তর্বর্তীকালীন পরিচালক কোরি ফন জিল ও প্রধান অপারেটিং কর্মকর্তা নাসেই আপিয়াকে ২০১৮ সালের মানসি সুপার লীগের ব্যবসায়িক অংশীদার ফি প্রদান না করার কারণে বরখাস্ত করা হয়।   তথ্যসূত্র    বহিঃসংযোগ       বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:সাউথ আফ্রিকান ইউনিভার্সিটিজের ক্রিকেটার বিষয়শ্রেণী:জোহানেসবার্গ থেকে আগত ক্রিকেটার
ইন্টারনেট অ্যাডাল্ট ফিল্ম ডেটাবেজ ( আইএএফডি ) হ'ল মার্কিন যুক্তরাষ্ট্রের পর্নোগ্রাফি শিল্প সম্পর্কিত তথ্যগুলির একটি অনলাইন তথ্যশালা বা ডাটাবেস: অভিনেতা, অভিনেত্রী, পরিচালক, স্টুডিও, পরিবেশক এবং অশ্লীল চলচ্চিত্রগুলির।    ইতিহাস  আইএএফডি-এর পূর্বসূরীর ছিল অ্যাবসার্ভার নামে পরিচিত প্রাপ্তবয়স্ক চলচ্চিত্র অভিনয়শিল্পীদের ইমেল এবং এফটিপি- প্রবেশযোগ্য ডেটাবেস যা ড্যান অ্যাবেন্ড ১৯৯৩ সালে তৈরি করেছিলেন।   আইএএফডি নিজেই পিটার ভ্যান আরলে শুরু করেছিলেন, যিনি ১৯৮১ সাল থেকে প্রাপ্ত বয়স্ক চলচ্চিত্রের ডেটা সংগ্রহ করছিলেন, যখন তিনি অ্যাডাম ফিল্ম ওয়ার্ল্ডের যে চলচ্চিত্রগুলি দেখেছেন বা পর্যালোচনা করেছেন এমন প্রাপ্তবয়স্ক চলচ্চিত্রগুলির সূচক কার্ডগুলিতে নোট রাখতে শুরু করেছিলেন।  ১৯৯৩ সালে, তিনি ইউজনেট নিউজগ্রুপের অল্ট.সেক্স.মুভিজে অবদান রাখতে শুরু করেন, যেখানে ড্যান অ্যাবেন্ডের সাথে তার দেখা হয়। দু'জনেই ডাটাবেস বিনিময় করে ওয়ার্ল্ড ওয়াইড ওয়েব ভিত্তিক ডাটাবেসে তৈরির কাজ শুরু করেন।    পর্যালোচনা এবং গবেষণা  সাইটটি বিভিন্ন আউটলেট কর্তৃক রেফারেন্স হিসাবে ব্যবহৃত হয়েছে যার মধ্যে সংবাদপত্রের নিবন্ধ, বই এবং গবেষণা অন্তর্ভুক্ত রয়েছে।  একাডেমিক এবং অ-একাডেমিক লেখক সম্প্রদায়ও সাইটের তথ্যকে বিভিন্ন ডিগ্রীতে ব্যবহার করেছে।  ২০১১ সালে সাইটটি বছরের সংকলিত তথ্যগুলির একটি প্রতিবেদন প্রকাশ করে।  প্রকাশিত পরিসংখ্যানের অন্তর্ভুক্ত ছিল সেই বছর যুক্ত হওয়া নতুন শিরোনামের সংখ্যা (৯,৩৮৪) এবং ব্যস্ততম পারফর্মার এবং একটি র‌্যাঙ্কিং। প্রতিবেদনে সাইটের ডেটাও অন্তর্ভুক্ত করা হয়, যেমন এটি ২০.৭ মিলিয়ন অনন্য দর্শক দর্শন করেছে এবং সাইটটিতে আগত দর্শকরা প্রায় এক বিলিয়ন পৃষ্ঠার চতুর্থাংশ দেখেছে। এভিএন ম্যাগাজিনের একজন সম্পাদক বলেছিলেন: "[এটি] এই সত্যকে বোঝায় যে প্রচুর লোকেরা কেবল পর্নকেই পছন্দ করে না তারা চলচ্চিত্র এবং অভিনয়শিল্পীদের সম্পর্কেও তথ্য গবেষণা করতে চায়।"   গভীর ভিতরে: ১০,০০০ পর্ন তারকার একটি স্টাডি  ১৪ ই ফেব্রুয়ারি, ২০১৩, ফ্রিল্যান্স সাংবাদিক জন মিলওয়ার্ডের দ্বারা প্রকাশিত একটি সমীক্ষায় প্রকাশিত হয়েছিল যে, এই সাইট থেকে ১০,০০০ অভিনেতার (৭,০০০ মহিলা এবং ৩,০০০ পুরুষ) অন্যান্য বিষয়ের মধ্যে "গড় পর্ন তারকা" -এর প্রোফাইল সংকলন করেছিল এবং প্রাপ্তবয়স্ক অভিনেতাদের সম্পর্কে কিছু পরিসংখ্যান তৈরি করেছিল আইএএফডি ডেটার উপর ভিত্তি করে।  সমীক্ষাটি বেশ কয়েকদিন পরে প্লেবয় ডটকম-এ প্রকাশিত হয়েছিল।  এতে দেখা গিয়েছিল যে আদর্শ মহিলা পর্ন তারকা বি-কাপ স্তনের পাঁচ ফুট পাঁচ ইঞ্চি উচ্চতার শ্যামাঙ্গিনী ছিল।  সমীক্ষাটি ২০১১ সালে আইএএফডি ডট কমে গবেষকের প্রথম পরিদর্শন দিয়ে শুরু হয়েছিল, মিলওয়ার্ডের গবেষণার বেশিরভাগ গবেষণা সমীক্ষা প্রকাশের ছয় মাস আগে হয়েছিল। তুলনামূলক ফলাফলের জন্য, সমীক্ষাটি সেন্টার ফর ডিজিজ কন্ট্রোল এবং ইউএস সেন্সাসের পরিসংখ্যানের পাশাপাশি স্ট্যানফোর্ড বিশ্ববিদ্যালয়ের ভাষাতত্ত্ব বিভাগের একজন অধ্যাপকের কাছ থেকে প্রাপ্ত তথ্যও তুলে ধরেছে।   সমীক্ষায় প্রাপ্তবয়স্ক শিল্পের মোটামুটি ৪০ বছর সময়ের ব্যবধানে বিভিন্ন বিষয়শ্রেণী উঠে এসেছিল, যেমন অভিনয় শিল্পীর বয়স, বর্ণ, অবস্থা, পর্দা নাম নির্বাচন, জৈবিক ডেটা (উচ্চতা, ওজন, চুলের রঙ ইত্যাদি)। সমীক্ষায় কোনও অভিনেতার ক্যারিয়ার জুড়ে তার যৌন আচরণের ধরনের পরিসংখ্যানও উপস্থাপন করা হয়।   আরও দেখুন    অ্যাডাল্ট ফিল্ম ডেটাবেস   তথ্যসূত্র    বহিঃসংযোগ      "পিটার ভ্যান আরলে স্মরণ", আইএএফডি ডট কম, ২১ সেপ্টেম্বর, ২০০৫।    বিষয়শ্রেণী:অনলাইন চলচ্চিত্র ডেটাবেজ বিষয়শ্রেণী:মার্কিন আদিরসাত্মক ও পর্নোগ্রাফি ওয়েবসাইট বিষয়শ্রেণী:১৯৯৫-এ প্রতিষ্ঠিত ইন্টারনেট সম্পত্তি
ওয়ানলি হ্রদ তাইওয়ানের একটি আলপাইন হ্রদ। এটি বাইশি পর্বতের দক্ষিণ দিকে অবস্থিত। এটি ওয়ানরং টাউনশিপ, হুয়ালিয়েন আওতাধীন উচ্চতার দিক থেকে, দু ধরনের স্তর রয়েছে: একটি রেকর্ড সমুদ্রপৃষ্ঠ থেকে ২,৭৮০ মিটার উপরে; অন্য রেকর্ডটি সমুদ্রপৃষ্ঠ থেকে ২,৭৯০ মিটার উপরে।  ওয়ানলি হৃদটি ত্রিভুজের মতো আকৃতির, উত্তর থেকে দক্ষিণে প্রায় ৩৩০ মিটার দীর্ঘ, পূর্ব থেকে পশ্চিমে ২৬০ মিটার প্রশস্ত এবং প্রায় ২.৮ হেক্টর এলাকা জুড়ে রয়েছে। যেহেতু এটি ওয়ালি স্রোতের উৎসস্থল, তাই এই হৃদটির নাম "ওয়ালি"। ওয়ালি ক্রিকও পূর্ব দিকে প্রবাহিত হয় ওয়ানরং টাউনশিপ এবং হুয়ালিয়েন কাউন্টির ফেংলিন টাউনশিপে, এবং অবশেষে হুয়ালিয়েন ক্রিকে যোগ দেয় এবং হুয়ালিয়েন ক্রিক দিয়ে সমুদ্রে যায়।  নেংগাও নানফেং থেকে বাইশি পর্বত এবং আন্দংজুন পর্বত পর্যন্ত পর্বতশৃঙ্গগুলির উচ্চতা সমুদ্রপৃষ্ঠ থেকে ৩,০০০ মিটারের উপরে, তবে শৈলশিরাগুলি বেশ সমতল, এবং কয়েকটি বৃহৎ বন্ধুর ভূখণ্ড রয়েছে। এটা হতে পারে যে অরোজেনিক প্রক্রিয়ার সময়, আধা -প্রাথমিকভাবে একটি কম উচ্চতায় অবস্থিত সমতলকে চেপে এবং উঁচু হয়েছিল, এইভাবে তথাকথিত "সর্বোচ্চ উত্থান আধা-সমতল" গঠন করে। ওয়ালি পুকুর, তাইওয়ান হৃদ, বাইশি হৃদ, বাইশিমেই হৃদ এবং টুনলু হৃদ এই ঢালু হ্রদ গোষ্ঠীতে ভাগ হয়, যা সর্বোচ্চ উত্থান এবং আধা-সমতল পৃষ্ঠের নিম্নচাপে বৃষ্টিপাতের ফলে গঠিত হয়।   তথ্যসূত্র   বিষয়শ্রেণী:তাইওয়ানের হ্রদ বিষয়শ্রেণী:হুয়ালিয়েন কাউন্টির দর্শনীয় স্থান
কালুরায় বাংলার একজন লৌকিক দেবতা।কোনও কোনও মন্দিরে তিন ব্যাঘ্র-দেবদেবী বনবিবি, দক্ষিণরায় ও কালুরায় একসঙ্গে পূজিত হন।বাংলার লোকদেবতা ও সমাজসংস্কৃতি, দেবব্রত নস্কর, আনন্দ পাবলিশার্স প্রাইভেট লিমিটেড, কলকাতা, প্রথম সংস্করণ (অক্টোবর, ২০১৮), পৃ. ৪১  কুমিরের হাত থেকে রক্ষার জন্য দেওয়া হয় কালু রায়ের পূজা। সুন্দরবনে জল ও বনজীবী মানুষেরা তার পূজা করে।সুন্দরবনের কালু রায় ও  রাঢ়ের ধর্মঠাকুর (যারও আরেক নাম কালু রায়) একনয়।  মূর্তি   দক্ষিণ রায়ের মতো তার মূর্তি পুরোপুরি মানবীয়। তবে পোশাক পৌরাণিক দেবতার মতো। তার হাতে টাঙ্গি ও ঢাল, কোমরবন্ধে নানা অস্ত্র ঝোলানো। পীঠে  তীর-ধনুক।  পূজা  আরণ্যক দেবতার প্রাচীন পূজা পদ্ধতি মেনে তার পূজা করা হয়। তার পূজায়  ঝাউফুলের নৈবেদ্য দেয়া হয়।   উপাখ্যান   লোককাহিনী অনুসারে, স্থানীয় হিন্দুদের ইসলামে ধর্মান্তরিত করতে গিয়ে বহুবার হিন্দু দেবদেবীদের সঙ্গে পীর বড়খাঁ গাজীর  বিরোধ ও সংঘর্ষ ঘটেছে। আঞ্চলিক প্রভুত্বের অধিকার নিয়ে সুন্দরবনের হিন্দু ব্যাঘ্রদেবতা দক্ষিণ রায়ের সঙ্গে তার প্রবল যুদ্ধ হয়।গাজী ও দক্ষিণরায়ের  যুদ্ধবিরতির শর্ত অনুযায়ী,  কুমীর-দেবতা কালুরায় হিজলীর  শ্রদ্ধা-সম্মানের অধিকার লাভ করেন।  তথ্যসূত্র   বিষয়শ্রেণী:বাংলার লৌকিক দেবদেবী বিষয়শ্রেণী:লোকসংস্কৃতি
মার্গারেট ট্যাপ ও সিয়ানা ট্যাপ হত্যাকাণ্ড  হচ্ছে ১৯৮৪ সালের ৭ আগস্টে সংঘটিত হওয়া একটি অমীমাংসিত অপরাধ। এই ঘটনাটি ট্যাপ হত্যাকাণ্ড নামেও পরিচিত। এই ঘটনাটিকে অস্ট্রেলিয়ার ইতিহাসে সবচেয়ে কুখ্যাত অমীমাংসিত হত্যার মামলা হিসেবে বর্ণনা করা হয়ে থাকে।   পটভূমি  মার্গারেট ক্রিস্টিন ট্যাপ (৩ জুন ১৯৪৯ - ৭ আগস্ট ১৯৮৪), একজন ৩৫ বছর বয়সী নার্স ছিলেন। তিনি আইন অধ্যয়ন করছিলেন। তিনি তার নয় বছরের মেয়ে সিনা লি ট্যাপের (৬ মার্চ ১৯৭৫ - ৭ আগস্ট ১৯৮৪) সাথে অস্ট্রেলিয়ার ভিক্টোরিয়ার ফার্নট্রি গলিতে থাকতেন।   তদন্ত  ১৯৮৪ সালের ৬ আগস্ট গভীর রাতে বা ৭ আগস্ট ভোরে একজন বা কয়েকজন অজ্ঞাত আততায়ী তাদের বাড়িতে প্রবেশ করে। তারপর হত্যাকারীরা তাদের মারধর করে এবং দড়ির একটি অংশ দিয়ে তাদের গলা টিপে হত্যা করে। পরের দিন তাদের নাইটওয়্যারে তাদের বিছানায় নিহতদের মৃতদেহ পাওয়া যায়। হত্যার আগে সিনা ট্যাপকে ধর্ষণ করা হয়েছিল।  এই মামলাটির ব্যাপারে পুলিশি তদন্ত করা হয়েছিল। তবে হত্যাকারী বা হত্যাকারীদের বিরুদ্ধে যথাযথ প্রমাণের অভাবে মামলাটি দ্রুত শীতল হয়ে যায়। যেহেতু জোর পূর্বক প্রবেশের কোন চিহ্ন ছিল না, এবং নিহতদের বিছানায় আক্রমণ করা হয়েছিল, অপরাধী সম্ভবত তাদের পরিচিত ছিল এবং পিছনের দরজার ভাঙা তালা সম্পর্কে অবগত ছিল।  অন্যান্য লিডগুলির মধ্যে ছিল একটি ডানলপ ভলি পদচিহ্ন এবং কাছাকাছি পার্ক করা একটি লাল ইউটিলিটি গাড়ি যা কখনও খুঁজে পাওয়া যায়নি। সম্ভাব্য সন্দেহভাজনদের মধ্যে ছিলেন কাজের সহকর্মী এবং একক মায়ের পরিচিতরা, যার মধ্যে একজন ডাক্তারও ছিলেন যিনি মৃত্যুর আগে বাড়ির ভাড়া পরিশোধ করছিলেন।  পরে ডিএনএ বিশ্লেষণের মাধ্যমে বেশ কয়েকজন সন্দেহভাজনকে বাদ দেওয়া হয়, যদিও ২০০৮ সালে হত্যার ঘটনাস্থল থেকে উদ্ধার করা নমুনার দূষণ সম্পর্কিত জটিলতা পুলিশ তদন্ত থেকে কিছু সন্দেহভাজনকে আগে নির্মূল করার বিষয়ে সন্দেহ প্রকাশ করেছে।  ২০১৫ সালে, তদন্তকারীরা সুপরিচিত প্রাক্তন তদন্তকারী রন ইডলসের সহায়তার মাধ্যমে একটি শীতল মামলার পর্যালোচনায় মামলাটি পুনরায় চালু করেন। ২০১৭ সালে অপরাধিকে বা অপরাধিদেরেকে দোষী সাব্যস্ত করার লক্ষ্যে এই হত্যাকাণ্ডের ব্যাপারে  উপযুক্ত তথ্য দেওয়ার জন্য ১ মিলিয়ন ডলার পুরস্কার দেওয়া ঘোষণা করা হয়েছিল।   পরে  মার্গারেট  ট্যাপ ও সিনা ট্যাপকে ফার্নট্রি গলিতে অবস্থিত কবরস্থানে সমাধিস্থ করা হয়েছে।   তথ্যসূত্র   বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:অস্ট্রেলিয়ার অমীমাংসিত খুন বিষয়শ্রেণী:খুনের শিকার নারী বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:অস্ট্রেলীয় খুনের শিকার বিষয়শ্রেণী:শ্বাসরোধে মৃত্যু বিষয়শ্রেণী:খুন হওয়া অস্ট্রেলীয় শিশু
এলাপিডি (), বা এলাপিড হচ্ছে গ্রীষ্মমণ্ডলীয় ও নাতিশীতোষ্ণ অঞ্চলে প্রাপ্ত বিষধর সাপসমূহের একটি পরিবার। এর মূল বিস্তৃতি ভারত মহাসাগরীয় ও প্রশান্ত মহাসাগরীয় অঞ্চলে। এলাপিড (Elapid) শব্দটি এসেছে গ্রিক শব্দ  থেকে, যার বাংলা অর্থ সমুদ্রের মাছ; ইংরেজি: । এদের আকৃতির একটি বিস্তৃত সীমা আছে, এবং সেটা মাত্র ১৮ সেন্টিমিটার দৈর্ঘের ড্রাইসডালিয়া (Drysdalia) থেকে ৬ মিটার লম্বা শঙ্খচূড়ও হতে পারে। এখন পর্যন্ত এই পরিবারভুক্ত ৬১টি গণ এবং ৩২৫টি প্রজাতি কথা জানা যায়   ভূ-তাত্ত্বিক বিস্তৃতি  ভূ-পৃষ্ঠে ইউরোপ ব্যতীত সমগ্র গ্রীষ্মমণ্ডলীয় ও নাতিশীতোষ্ণ অঞ্চল জুড়েই এলাপিডি পরিবারভুক্ত সাপের বিস্তৃতি লক্ষ্য করা যায়। আর এই পরিবারভুক্ত সামুদ্রিক সাপসমূহ মূলত দেখা যায় ভারত মহাসাগর ও দক্ষিণ পশ্চিম প্রশান্ত মহাসাগরীয় অঞ্চলে। ব্যতিক্রমীভাবে এই পরিবারভুক্ত পেলামিস প্লাটুরাস (Pelamis platura) সাপের উপস্থিতি প্রশান্ত মহাসাগর পেরিয়ে মধ্য ও দক্ষিণ আমেরিকাতেও দেখা যায়।   বিষ  থাম্ব|রাজ গোখরা হলো পৃথিবীর সর্ববৃহৎ বিষধর সাপ। সকল এলাপিড-ই বিষধর এবং কিছু কিছু এলাপিডের বিষ মারণঘাতী। বিষ বেশিরভাগ ক্ষেত্রে নিউরোটক্সিক, এবং এটিকে ভাইপারের প্রোটিওলাইটিক বিষ থেকেও মারাত্মক ধরা হয়। এই পরিবারভুক্ত এবং সেই সাথে পৃথিবীর দীর্ঘতম সাপ শঙ্খচূড় বা রাজ গোখরা () যথেষ্ট দূরত্ব বজায় রেখে দংশন করতে পারে, এবং একটি দংশনে যথেষ্ট পরিমাণ বিষ আক্রান্তের শরীরে প্রবেশ করিয়ে দিতে সক্ষম। আরকটি প্রজাতি, ব্ল্যাক মাম্বাও () নিজেকে হুমকির সম্মুখীন মনে করলে মরণঘাতী দংশন করার ক্ষমতা রাখে। সেই সাথে ব্ল্যাক মাম্বা আফ্রিকার দীর্ঘতম, পৃথিবীর দ্বিতীয় দীর্ঘতম, এবং পৃথিবীর সবচেয়ে দ্রুতগামী এবং আক্রমণাত্বক সাপ হিসেবে স্বীকৃত। অনেক বিশেষজ্ঞই এলাপিডি পরিবারভুক্ত এই সাপ দুটিকে বিশ্বের সবচেয়ে বিপজ্জনক সাপ বলে অভিহিত করেছেন। এছাড়াও এলাপিড পরিবারভুক্ত আরো দুটি সাপ সারা বিশ্বেই যথেষ্ট বিখ্যাত। এর একটি হচ্ছে ইনল্যান্ড টাইপ্যান (); যা ভূমিতে অবস্থিত বিশ্বের সবচেয়ে বিষধর সাপ। এবং আরো আছে সামুদ্রিক সাপ হাইড্রোফিস বেলচেরি (), যা জল-স্থল নির্বিশেষে পৃথিবীতে প্রাপ্ত সবচেয়ে বিষধর সাপ হিসেবে প্রমাণিত।   তথ্যসূত্র     বিষয়শ্রেণী:ধরন অনুযায়ী সাপ বিষয়শ্রেণী:বিষধর সাপ
জোসে কার্লোস নাতারিও ফেরেইরা (; জন্ম: ৩০ অক্টোবর ২০০১; জে কার্লোস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগিজ ক্লাব ভিতোরিয়ার হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০২২ সালে, কার্লোস পর্তুগাল অনূর্ধ্ব-২১ দলের হয়ে পর্তুগালের বয়সভিত্তিক পর্যায়ে অভিষেক করেছিলেন।  প্রারম্ভিক জীবন জোসে কার্লোস নাতারিও ফেরেইরা ২০০১ সালের ৩০শে অক্টোবর তারিখে পর্তুগালের গিমারায়েসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কার্লোস পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০২২ সালের ৪ঠা জুন তারিখে তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপ বাছাইপর্বে বেলারুশ অনূর্ধ্ব-২১ দলের বিরুদ্ধে ম্যাচে পর্তুগাল অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3515217  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের পর্তুগাল অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ                বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ভিতোরিয়া স্পোর্টস ক্লাবের খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ভার্জিম স্পোর্টস ক্লাবের খেলোয়াড় বিষয়শ্রেণী:স্পোর্টিং ক্লাব ফারেন্সের খেলোয়াড় বিষয়শ্রেণী:লিগা পর্তুগাল ২-এর খেলোয়াড়
তৃষা অন দ্য রকস হল একটি ২০২৪ সালের গুজরাতি রোমান্টিক কমেডি ড্রামা চলচ্চিত্র। এটি কৃষ্ণদেব যগ্নিক লিখিত ও পরিচালিত। এতে অভিনয় করেছেন জানকি বোদিওয়ালা, রবি গোহিল, এবং হিতেন কুমার। ছবিটি প্রযোজনা করেছেন কল্পেশ কে সোনি এবং ক্রুনাল সোনি, এবং এটি প্যানোরামা স্টুডিওস দ্বারা বিতরণ করা হয়েছে।   পটভূমি  তৃষা অন দ্য রকস একটি রোমান্টিক-কমেডি ছবি। এক চমৎকার রাতে, তৃষা এর (জানকি বদিওয়ালা) একটি পার্টিতে বিশালের (রবি গোহিল) সাথে দেখা হয় । তাদের জীবনজ্ঞাপন অনেক ভিন্ন। তারা ভিন্ন সামাজিক পরিবেশ  থেকে আসে এবং বিভিন্ন জীবনধারা অনুসরণ করে। তাদের মিটিং তাদের জীবনের সবচেয়ে সুন্দর রোম্যান্সের সাথে একটি দুর্দান্ত মজার বিপর্যয় শুরু করে।যখন তারা সহবাস করে ও তৃষা গর্ভবতী হয় ।তাকে বিবাহ করতে চায় বিশাল তবে সে মানা করে দেয়।   অভিনয়    তৃষা চরিত্রে জানকি বদিওয়ালা  বিশাল চরিত্রে রবি গোহিল  তৃষার বাবার চরিত্রে হিতেন কুমার   উৎপাদন  গুজরাতের আহমেদাবাদের বিভিন্ন লোকেশনে ছবিটির চিত্রগ্রহণ করা হয়েছে। কৃষ্ণদেব যগ্নিক ত্রিশা অন দ্য রকসের সাথে সঙ্গীত পরিচালক হিসেবে আত্মপ্রকাশ করছেন।   সাউন্ডট্র্যাক    ট্র্যাকলিস্ট    মুক্তি  ২০২৪ সালের ৯ই মে চলচ্চিত্রটির টিজার মুক্তি পায়। বিনি শর্মার গাওয়া একটি মোনারিতা গান একই বছরের ২০শে মে প্রকাশিত হয়। আরেকটি গান লাই জা ২৭শে মে প্রকাশিত হয়েছিল, যেটি ঐশ্বর্য মজমুদার গেয়েছিলেন। থেরে ই লামহে নামের গানটির হিন্দি সংস্করণও গেয়েছেন ঐশ্বরিয়া মজুমদার ।   অভ্যর্থনা  এবিপি লাইভের মাহপাড়া কবির এটিকে ৫-এর মধ্যে ৩.৫ রেট দিয়েছেন। তিনি অভিনয়, পরিচালনা, গল্প এবং ধারণার প্রশংসা করেছেন। ডিএনএর সিমরান সিংও এটিকে ৫ এর মধ্যে ৩.৫ রেট দিয়েছেন। তিনি পরিচালনা, গল্প, সঙ্গীত এবং অভিনয়ের প্রশংসা করেছেন।   আরও দেখুন    ২০২৪ সালের ভারতীয় বাংলা চলচ্চিত্রের তালিকা   তথ্যসূত্র    বহিঃসংযোগ     বিষয়শ্রেণী:গুজরাতের পটভূমিতে চলচ্চিত্র বিষয়শ্রেণী:২০২৪-এর চলচ্চিত্র বিষয়শ্রেণী:ইনপুট ত্রুটিসহ ট্র্যাক তালিকায়ন
ভুটান গ্রীসের এথেন্সে অনুষ্ঠিত ২০০৪ গ্রীষ্মকালীন অলিম্পিকে প্রতিদ্বন্দ্বিতা করে। তীরন্দাজ বিভাগে অংশ নেয়ার জন্য দুজন প্রতিনিধি পাঠায়।   প্রতিযোগী   ক্রীড়াপুরুষমহিলাবিভাগতীরন্দাজী ১ ১  ২   তীরন্দাজী   প্রতিযোগীবিভাগর‍্যাঙ্কিং স্তর৬৪ স্তর৩২ স্তর১৬ স্তরকোয়ার্টার ফাইনালসেমিফাইনালফাইনালস্কোরসীডপ্রতিপক্ষীয়স্কোরপ্রতিপক্ষীয়স্কোরপ্রতিপক্ষীয়স্কোরপ্রতিপক্ষীয়স্কোরপ্রতিপক্ষীয়স্কোরপ্রতিপক্ষীয়স্কোরস্থানতাশি পেলজোরস্পোর্টস রেফারেন্সের ওয়েবসাইট , ''[২০০৪ গ্রীষ্মকালীন অলিম্পিকে তীরন্দাজী - পুরুষ ব্যক্তিগত বিভাগে তাশি পেলজোরের রেকর্ডতীরন্দাজী - পুরুষ ব্যক্তিগত ৬২৭ ৫২  জয় ১৬১-১৩৬  হার ১৫২-১৫৫ অগ্রসর হতে পারেননিশেরিং ছোডেনস্পোর্টস রেফারেন্সের ওয়েবসাইট , ''[২০০৪ গ্রীষ্মকালীন অলিম্পিকে তীরন্দাজী - মহিলা ব্যক্তিগত বিভাগে শেরিং ছোডেনের রেকর্ডতীরন্দাজী - মহিলা ব্যক্তিগত ৬০০ ৫৪ জয় ১৫৯-১৫৬  হার ১৩৪-১৩৪ (৪-৭) অগ্রসর হতে পারেননি   তথ্যসূত্র   বিষয়শ্রেণী:২০০৪ গ্রীষ্মকালীন অলিম্পিকে দেশসমূহ বিষয়শ্রেণী:অলিম্পিকে ভুটান বিষয়শ্রেণী:২০০৪-এ ভুটান
বাংলা সংস্কৃতিতে বা বাংলা লোকসাহিত্যে অন্যতম পরিচিত একটি ভূত হলো মামদো ভূত। মামদো হলো মুসলমান ভূত। তবে হিন্দু বিশ্বাস মতে, কোন মুসলিম ব্যক্তি যদি মারা যাওয়ার পর প্রেত লোকের বাসিন্দা হয়, তবে তাকে মামদো ভূত বলে।   বৈশিষ্ট্য  মামদো ভূত হল পুরুষ লিঙ্গের ভূত। এদের থাকে লম্বা লম্বা হাত, কুলোর মতো কান, মুলোর মতো দাঁত। লম্বাটে মুখ। চেহারাও অদ্ভুত। এদের কোনও পা নেই, বাতাসে ভেসে বেড়ায়।  নীচের অংশটুকু সরু হয়ে গেছে। এদের কেউ কেউ মাথায় টুপিও পরে আবার কারো মুখে লম্বা লম্বা দাড়িও থাকে। আচমকা সামনে এসে দাঁত বের করে ভয় দেখাতে পারে। মানুষকে ভয় দেখিয়ে খুব আনন্দ পায় এই সব ভূত। মামদোরা ঘাড়ে চাপলে বলা হয় জিন ভর করেছে৷   বাসস্থান  মামদো ভূতেরা সাধারনত কবরস্থান বা পুরাতন বাড়িসংলগ্ন বড় গাছ বা ফাকা বিলের মধ্যে বড় কোন গাছ বা পুরানো পরিত্যক্ত পাত কুয়ার আশেপাশে বসবাস করে এবং সেখান দিয়ে কেউ গেলে এরা তাদের বিভিন্ন ভাবে ভয় দেখায় বলে লোককথা প্রচলিত রয়েছে।   আরো দেখুন   পেত্নী  শাঁকচুন্নি   তথ্যসূত্র   বিষয়শ্রেণী:ভূত বিষয়শ্রেণী:বাঙালি সংস্কৃতি বিষয়শ্রেণী:বাংলাদেশের কুসংস্কার
ট্রেবল সিলভারস্ট্রাইপ(বৈজ্ঞানিক নাম: Lethe baladeva (Moore)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।   আকার  প্রসারিত অবস্থায় ট্রেবল সিলভারস্ট্রাইপ এর ডানার আকার ৫৫-৬৫ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত ট্রেবল সিলভারস্ট্রাইপ এর উপপ্রজাতি হল-   Lethe baladeva baladeva Moore, 1865 – Darjeeling Treble Silverstripe  Lethe baladeva aisa Fruhstorfer, 1911 – Kumaon Treble Silverstripe   বিস্তার  এই প্রজাতি ভারত এর উত্তরাখণ্ডWeymer, G. 1910-1911. 4. Familie: Satyridae. In: Seitz, A. (Ed.), Die Gross-Schmetterlinge der Erde. Stuttgart, A. Kernen. 5: 185-225. থেকে অরুণাচল প্রদেশ, নেপাল, ভুটানSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এবং মায়ানমার এর বিভিন্ন অঞ্চলে দেখা যায়।  বর্ণনা  প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-   পুরুষ  ডানার উপরিতল বাদামী। ডানার নিম্নতলের দাগ-ছোপ এবং বন্ধনীগুলি সচ্ছতার কারনে উপরিপৃষ্ঠে স্পস্টভাবে দৃশ্যমান। শুধুমাত্র পিছনের ডানায় পোস্টডিসকাল চক্ষুবিন্দুগুলির () সারিটির চক্ষুবিন্দুগুলি চক্ষুতারা () বিহীন কালো গোলাকার ছোপের মত দেখায়। সাবটার্মিনাল ফ্যাকাশে রেখাটি বেশ স্পস্টভাবে বিন্যস্ত। স্ত্রী পুরুষ উভয় প্রকারেই সামনের ডানার কোস্টা খুব সামান্যভাবে বক্র ()। অ্যাপেক্স অথবা শীর্ষভাগ সামান্য গোলাকৃতি এবং পিছনের ডানার টার্মেন ২ এবং ৪ নং শিরাতে ল্যাজের ন্যায় সামান্য প্রক্ষিপ্ত ()।  ডানার নিম্নতল   স্ত্রী   স্ত্রী প্রকার পুরুষ প্রকারেরই ভীষন অনুরূপ, সমস্ত দাগ-ছোপ বন্ধনী প্রায় একইরকম। নিম্নপৃষ্ঠের সামনের ডানার দাগ ছোপ বন্ধনী (markings) স্বচ্ছতার কারনে ডানার উপরিতলে ভীষন স্পষ্ট ভাবে প্রতীয়মান।  অ্যান্টেনা, মাথা, বক্ষদেশ (thorax) এবং উদর (abdomen) বাদামী বর্নের। অ্যান্টেনার শীর্ষভাগ কমলা-হলুদ।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৬৬-এ বর্ণিত প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
জার্মান পদার্থবিজ্ঞানী উইলহেল্ম ভিন (জার্মান শব্দ Wien এর উচ্চারণ ভিন) ১৮৯৬ সালে তাপগতিবিদ্যার তত্ত্ব প্রয়ােগ করে কৃষ্ণবস্তুর বর্ণালীতে বিভিন্ন তরঙ্গ দৈর্ঘ্যের জন্য শক্তি বন্টন বিষয়ক দুটি সূত্র প্রদান করেন। এই সূত্র দুটির নাম যথাক্রমে ভিনের সরণ সূত্র () ও পঞ্চঘাত সূত্র। সূত্রটি হল:   কোন কৃষ্ণবস্তু থেকে সর্বাধিক শক্তি বিকিরণের জন্য তরঙ্গদৈর্ঘ্য কৃষ্ণবস্তুটির পরম তাপমাত্রার ব্যস্তানুপাতিক। thumb|upright=1.45| তরঙ্গ দৈর্ঘ্যের সাপেক্ষে কৃষ্ণবস্তু বিকিরণ। নির্দিষ্ট তাপমাত্রায় লেখচিত্রে একটি উচ্চমান পাওয়া যায় যার দ্বারা এই সূত্রটি ব্যাখ্যা সম্ভব।  যেখানে  হল পরম তাপমাত্রা এবং  হল একটি ধ্রুবক, যা ভিনের ধ্রুবক নামে পরিচিত, =  বা ।  উদাহরণ thumb|upright=1.45|right|কামারশালায় উচ্চ তাপমাত্রায় উত্তপ্ত লোহার দন্ডের রঙ একটি ব্লো টর্চ দ্বারা উত্তপ্ত ধাতুর একটি টুকরো প্রথমে "লাল গরম" হয়ে যায় কারণ খুব দীর্ঘতম দৃশ্যমান তরঙ্গদৈর্ঘ্য লাল দেখায়, তারপর তাপমাত্রা বৃদ্ধির সাথে সাথে আরও কমলা-লাল হয়ে যায় এবং খুব উচ্চ তাপমাত্রায় "সাদা গরম" হিসাবে বর্ণনা করা হয়। ছোট এবং খাটো তরঙ্গদৈর্ঘ্য কৃষ্ণবস্তুর বর্ণালীতে প্রাধান্য পায়। এটি লাল গরম তাপমাত্রায় পৌঁছানোর আগে, তাপ নির্গমন প্রধানত দীর্ঘ ইনফ্রারেড তরঙ্গদৈর্ঘ্যে ছিল, যা দৃশ্যমান নয়; তবুও, সেই বিকিরণ অনুভূত হতে পারে কারণ এটি একজনের কাছাকাছি ত্বককে উষ্ণ করে। তথ্যসূত্র  আরও পড়ুন  বহিঃসংযোগ  Eric Weisstein's World of Physics  বিষয়শ্রেণী:ব্যক্তির নামানুসারে নামাঙ্কিত পদার্থবিজ্ঞানের সূত্র বিষয়শ্রেণী:আলো বিষয়শ্রেণী:তাপগতিবিজ্ঞান বিষয়শ্রেণী:পরিসংখ্যানিক বলবিজ্ঞান
থাম্ব|ললিত নারায়ণ মিথিলা বিশ্ববিদ্যালয় দ্বারভাঙা জেলা ({{lang-en|Darbhanga district}}), (ضلع دربھنگہ) () হলো ভারতের বিহার রাজ্যের ৩৮টি জেলার অন্যতম। এই জেলার আয়তন ২২৭৯ বর্গকিলোমিটার।  ইতিহাস ১৯৭৬ সালে দারভাঙ্গা এলাকা ভেঙে দুটি বিভাগ বানানো হয়; সেগুল হলও, মধুবানি জেলা ও সমস্তীপুর জেলা।  ভূগোল দারভাঙ্গা জেলার আয়তন , তুলনামূলকভাবে ইন্দোনেশিয়ার ইয়াপেন দ্বীপের সমান।  তথ্যসূত্র  বিষয়শ্রেণী:বিহারের জেলা বিষয়শ্রেণী:দারভাঙ্গা বিভাগ   বিষয়শ্রেণী:ভারতের সংখ্যালঘু ঘনীভূত জেলা বিষয়শ্রেণী:দ্বারভাঙা জেলা